[Video] Hennie, Jacobu deel hul Willowmore-sprokiestroueBoer Hennie en sy Jacobu deel troufoto’s ((Foto: Lynelle Pienaar Fotografie) Eers het boer Hennie Lötter homself probeer regruk, maar toe neem sy emosies oor. Toe Jacobu, sy “onverwagse liefde”, in die paadjie van die Oos-Kaapse kerkie begin afloop, het die trane sonder keer oor sy wange begin rol. Dit was die sprokiestroue waarvan albei gedroom het. En nou het Lötter van die negende reeks van Boer soek ŉ vrou en sy Jacobu Donderdag ŉ video van hul bruilof, wat verlede maand op Willowmore gehou is, met aanhangers gedeel. Hennie en Jacobu het talle kykers van dié reeks in Januarie vanjaar aangenaam verras. Jacobu het aanvanklik ingeskryf vir boer Arno, maar dié twee het aan die einde van die reeks aangekondig dat hulle voortaan net vriende sal wees. Lötter, ŉ veeboer, het ook nie aanklank gevind by enige van die vroue wat vir hom ingeskryf het nie en het later sy verhouding met Jacobu as “onverwags en onbeplan, maar amptelik” beskryf. Die twee het vroeër vanjaar aan Maroela Media vertel dié verhouding het glo vlamgevat ná Jacobu ŉ pakkie vir Hennie op sy pa se plaas moes aflewer. Sy het glo vir hom ŉ boodskap gelaat, en nadat hulle begin gesels het, het die liefdesvlam begin brand. Boer Hennie en sy Jacobu deel troufoto’s ((Foto: Lynelle Pienaar Fotografie) Die tiende seisoen van Boer soek ŉ vrou, wat op 12 Oktober op kykNET begin het, het in sy eerste drie episodes ’n terugblik gegee van vorige reekse om te sien hoe dit met die boere en die liefdeslewe deesdae gaan. Van 2 November (Donderdag) is dit die boere in die jongste reeks se beurt om te begin met hul soektog na liefde. Die reeks gaan vir die volgende 13 weke, tot en met 25 Januarie, saam met Minki van der Westhuizen dié boere se liefdespaadjies loop. Onder die tiende reeks se tien boere is daar een vrou terwyl die jongste boer 23 is en die oudste deelnemer 60 is. Boer soek ŉ vrou is Donderdae om 20:00 op kykNET, DStv-kanaal 144, te sien. Die video is vervaardig en geredigeer deur Eon en Ilse Coetzee van EONMedia en met vergunning van EONMedia geplaas. Vir meer inligting besoek EONMedia se Facebook-blad en webwerf. Die foto’s is met vergunning van Lynelle Pienaar Fotografie geplaas. Vir meer inligting, besoek Lynelle Piener Fotografie se Facebook-blad en webwerf. Hennie & Jacobu – Willowmore Troue Wat 'n voorreg was dit om 'n sprokies troue in die hart van Willowmore vas te vang. Hier is 'n kort video van 'n paar van ons gunsteling hoogtepunte. Hennie Lotter en Jacobu Muller Lötter : Geluk, gesondheid en kinders by dosyne! Filming & Production of video: EONMEDIA (Eon & Ilse Coetzee)Photography (including the thumbnail to this video): Lynelle Pienaar PhotographySong choice: Burgerd Botha – As Jy Nog Twyfel (No copyright infringement intended)Tents: Zulu Overland Snacks: KasselshoopDecor: Fabulous FunctionsGroom & Best men Bow Ties and Suspenders: Eden&CoDJ: Hanuli’s Sound & VideoFlowers: Kanetberg FloraWedding dress: Lealia Bridal StudioBridesmaid Dresses: PrettilyVenue: MillerstasieMake-up and Hair: Melanie Gildenhuys, Thana Nel, Lilanie Dilley Posted by EONMEDIA on Wednesday, November 1, 2017